《赠久轩提刑江东二首 其二》
宋代·汤汉

向来廷诤伟堂堂，不负西山与紫阳。尽道拾遗当召黯，不应清诏久烦滂。

真儒事业谁能测，忧国忠纯不谩狂。一上蓬莱看云海，细毡归去论虞唐。

作者简介：饶州安仁人，字伯纪，号东涧。汤千从子。理宗淳祐四年进士。初为真德秀宾客，曾长象山书院。历上饶簿、国史实录院校勘、太学博士、秘书郎。上言尽用天下之财力以治兵，尽用天下之人才以强本。累官知隆兴府。度宗时，以端明殿学士致仕。卒年七十一。谥文清。有文集。